**ΤΟ ΓΛΩΣΣΙΚΟ ΙΔΙΩΜΑ ΤΩΝ ΝΕΩΝ**

**Χαρακτηριστικά**

Φτωχό και επηρεασμένο από τις ξένες γλώσσες λεξιλόγιο, πολλές στερεότυπες εκφράσεις, ασυνταξίες, συνοπτική ή και συνθηματική εκφορά, νεολογισμοί, σημασιολογικές αποκλίσεις.

**Αίτια**

1. Η διγλωσσία καταδυνάστευσε για εκατόν πενήντα χρόνια τον ελληνικό λαό.
2. Η επιβολή της καθαρεύουσας ως επίσημης γλώσσας του κράτους δημιούργησε γλωσσικό χάος.
3. Στην εποχή μας κύρια πηγή πληροφόρησης θεωρείται η εικόνα.
4. Τα μέσα μαζικής ενημέρωσης και η διαφήμιση περιορίζουν το ρόλο της γλωσσικής επικοινωνίας.
5. Οι έφηβοι ρέπουν προς την ξενομανία.
6. Υιοθετούν με μεγάλη ευκολία ξένα πρότυπα ζωής και κατ` επέκταση χρησιμοποιούν και ξένες λέξεις αντί των αντίστοιχων ελληνικών.
7. Οι σημερινοί νέοι επιδιώκουν να διαφοροποιηθούν από τους ενηλίκους με κάθε τρόπο.
8. Χρησιμοποιούν, ανάμεσα στ` άλλα και τη γλώσσα, για να ξεχωρίσουν.
9. Η νεολαία της εποχής μας αποφεύγει την ανάγνωση βιβλίων και εφημερίδων.
10. Δεν πλουτίζουν το λεξιλόγιο τους ούτε βιώνουν την ελληνική γλώσσα σ` όλο της το φάσμα.

**Συνέπειες**

1. Η αποδιοργάνωση της γλώσσας δεν επιτρέπει τη σαφή διατύπωση σκέψεων και συναισθημάτων.
2. Παρεμποδίζεται η επικοινωνία. Δημιουργείται σύγχυση, καθώς παρερμηνεύονται συχνά οι απόψεις των νέων.
3. Περιορίζεται ο πραγματικός,  ουσιαστικός διάλογος.
4. Δεν αναπτύσσεται η κριτική ικανότητα ούτε και η προσωπικότητα των ατόμων.
5. Η  διάβρωση της εθνικής γλώσσας αμβλύνει την εθνική συνείδηση.
6. Διευκολύνεται   η   οικονομική   και   πολιτική εξάρτηση από άλλες χώρες.

**Τρόποι αντιμετώπισης**

1. Καθοριστικός θα αποδειχθεί ο ρόλος της εκπαίδευσης.
2. Αύξηση ωρών γλωσσικής διδασκαλίας.
3. Διδασκαλία της γλώσσας με σύγχρονες μεθόδους. Επιμορφωτικά σεμινάρια για τους εκπαιδευτικούς.
4. Γνωριμία των μαθητών με το εξωσχολικό βιβλίο.
5. Τα μέσα μαζικής ενημέρωσης μπορούν να συμβάλλουν αποφασιστικά στην άμβλυνση του προβλήματος.
6. Φιλολογική επιμέλεια άρθρων-δελτίων ειδήσεων.
7. Επιμόρφωση δημοσιογράφων-διαφημιστών. Άρθρα – εκπομπές για τη γλώσσα.
8. Οι πρωτοβουλίες της πολιτείας θα συντελέσουν στη δημιουργία της κατάλληλης υποδομής.
9. Δημιουργία βιβλιοθηκών σ` όλα τα σχολεία της χώρας.
10. Πολιτιστικά κέντρα για ανάλογες δραστηριότητες.
11. Η ποιότητα της ζωής μας καθορίζεται σε μεγάλο βαθμό από την ποιότητα του μέσου επικοινωνίας, της γλώσσας.